b'\n_START_ARTICLE_\nAmeri\xc4\x8dka reformirana Crkva\n_START_PARAGRAPH_\nAmeri\xc4\x8dka reformirana Crkva (engleski: Reformed Church in America) je manja kalvinisti\xc4\x8dka vjerska zajednica koja okuplja protestanstke vjernike u Sjedinjenim Ameri\xc4\x8dkim Dr\xc5\xbeavama i Kanadi. Osnovana je 1628. izdvajanjem skupine vjernika iz Nizozemske reformirane Crkve kao jedna od Ameri\xc4\x8dkih institucijskih Crkava. Od 1819. nosila je ime Reformirana protestantska nizozemska Crkva, koje je 1867. promijenjeno u dana\xc5\xa1nji oblik. Krilatica Crkve je slijede\xc4\x87i Krista u zada\xc4\x87i (misiji)._NEWLINE_Okuplja oko 220.000 vjernika na podru\xc4\x8dju Sjeverne Amerike. \xc4\x8clanica je brojnih udru\xc5\xbeenja protestantskih, kalvinisti\xc4\x8dkih i prezbiterijanskih crkava. Zala\xc5\xbee se za postizanje ekumenizma me\xc4\x91u svim protestantskim crkvama, kojih samo u SAD-u ima preko 20 odjeljaka. Prezbiteri imaju zna\xc4\x8dajnu ulogu u radu ove vjerske zajednice.'